LMR tikraisiais nariais gali būti 18 metų sulaukę veiksnūs fiziniai asmenys, besilaikantys Lietuvos mediatorių rūmų įstatų ir savo veiklą grindžiantys teisės ir moralės normomis bei atitinkantys šiuos reikalavimus: – teikia mediacijos paslaugas pagal galiojančius Lietuvos Respublikos teisės aktus; – yra nepriekaištingos reputacijos; – turi aukštąjį universitetinį išsilavinimą; – nepiktnaudžiauja alkoholiu, psichotropinėmis, narkotinėmis ar kitomis psichiką veikiančiomis medžiagomis; – turi ne mažiau nei 2 (dvi) jau esamų Mediatorių rūmų narių rašytines rekomendacijas (šis reikalavimas netaikomas Mediatorių rūmų steigėjams); – turi reikalingas asmenines savybes vykdyti mediatoriaus veiklą. Asmenys norintys tapti Lietuvos mediatorių rūmų nariu tarybai pateikia šiuos dokumentus: rašytinį prašymą (pasirašytą kvalifikuotu elektroniniu parašu (nesant galimybės pasirašyti kvalifikuotu elektroniniu parašu, atsiųsti pasirašytą prašymo originalą registruota pašto siunta Lietuvos mediatorių rūmų buveinės adresu: Didlaukio g. 55, 08303 Vilnius), gyvenimo aprašymą (CV), ne mažiau nei 2 (dvi) jau esamų Lietuvos mediatorių rūmų narių rašytines rekomendacijas, nepriekaištingos reputacijos deklaraciją (pageidautina pasirašytą kvalifikuotu elektroniniu parašu), Valstybės garantuojamos teisinės pagalbos tarnybos įsakymo, kuriuo patvirtintas pretendento įrašymas į Lietuvos Respublikos mediatorių sąrašą, kopiją. Nauji nariai priimami Lietuvos mediatorių rūmų tarybos posėdžio metu. Tarybos posėdžiai vyksta kiekvieno mėnesio paskutinį trečiadienį, išskyrus liepos mėnesį. Pripažinimo Mediatorių rūmų nariu klausimas Mediatorių rūmų tarybos posėdyje nagrinėjamas dalyvaujant pretendentui. Daugiau informacijos apie tapimą Lietuvos mediatorių rūmų nariu galima rasti Lietuvos mediatorių rūmų įstatuose, kuriuo galima rasti: https://www.lmr.lt/teisine-informacija.